— У змесце навучання з’явілася больш магчымасцей выкарыстоўваць варыятыўны кампанент вучэбнага плана для таго, каб уносіць карэкціроўкі ў працэс падрыхтоўкі спецыяліста ў адпаведнасці з рэаліямі пачатковай школы. Напрыклад, з’явілася патрэба вывучыць штосьці новае ў прафесійнай дзейнасці настаўніка пачатковых класаў. Адпаведна, мы распрацоўваем новы вучэбны курс для нашых студэнтаў. Акрамя таго, мы падтрымліваем цесную сувязь з установамі адукацыі і заказчыкамі кадраў, што дазваляе нам заўсёды трымаць руку на пульсе і адсочваць тыя змяненні, якія тычацца прафесійнай падрыхтоўкі студэнтаў.